Geliefde SA Country-Sangeres, Chereé, se nuwe album is hier! - Sterre
HomeMusiekGeliefde SA Country-Sangeres, Chereé, se nuwe album is hier!
Alhoewel Chereé se gunsteling-liedjie Praat is, meen sy dat twee ander snitte haar ook na aan die hart lê –Gypsies van die Kaap, wat deur haar beste vriend geskryf is, en Uit die Blou, wat deur Vaughan en Nerine Gardiner en Hugo Ludik geskep is.
Volgens die sangeres was sy mal oor die liedjie vandat sy dit die eerste keer gehoor het en meen sy dat die publiek dit baie goed sal ontvang, omdat hulle lekker daarmee sal kan saamsing en aanklank sal vind by die tema."In 'n kommersiële musiekwêreld is daar sekere liedjies wat goed val op die oor van die publiek en ek dink net sekere liedjieskrywers het die vermoë om hierdie tipe treffers te skryf. Rudi Claase is beslis een van hulle," sê sy oor dié snit wat haar stem soos 'n handskoen pas. Die musiekvideo vir hierdie liedjie word ook eersdaags uitgereik.